גיבורי דוד

**רשימת** **גיבורי דוד** היא רשימה, או למעשה רשימות, של מי שלפי המקרא היו עשרות גיבורי מלחמה אשר לחמו עם דוד המלך, היו הגדולים שבלוחמיו וכנראה גם מפקדים בחבורתו ולאחר מכן בצבאו. הרשימה מופיעה ב וכן ב, ולמעשה נמשכת גם ב**רשימת הבאים אל דויד לציקלג**,  וכנראה גם .

אין זה ברור אם כולם אכן נקבצו אליו בימי נדודיו ובציקלג, כמתואר במקרא, ואף על משמעות הרשימה נחלקו הדעות. מקובלת התפישה כי מדובר במוסד של שלושים גיבורים, מונח המופיע גם במקור המקראי אך לא בצורה חד משמעית; לפי דעות אחרות אין זה הכרחי, ויש אף הקוראים שָלִישִים ולא שלושים (כמו הכתיב ב). נחלקו גם הדעות אם גרסאות ספרי שמואל ודברי הימים משקפות את אותה רשימה, או שהתוספת בספר דברי הימים משקפת התפתחות בשלב מאוחר יותר של ימי דוד, או אולי היא רק המצאה מאוחרת.

## הרשימות השונות
לפי המשתמע מכמה פסוקים ב היו שלושים גיבורים, וגם דעה רווחת במחקר מעריכה כי מוסד הגיבורים מנה שלושים. אשר לעובדה כי רשימת הגיבורים באותו פרק מסתיימת בסיכום של 37 ולא 30, הועלתה טענה כי השלושים הם מתחום ההתיישבות הישראלי, והשבעה האחרונים הם ממוצא אחר; למעשה בפרק משמואל נמנים 36, אך מתוך ההשוואה ל ניתן לשחזר כי זָבָד בֶּן אַחְלָי המופיע שם אחרי אוריה החיתי (הסוגר את הרשימה שבספר שמואל), הוא השביעי החסר.  

באשר לרשימה ב, הרי  מקבילים לרשימה מספר שמואל בהבדלים לא רבים, שכנראה ניתן ליישבם ואף לתקן פגמי רשימה אחת בנוסח שנראה תקין יותר ברשימה האחרת. כאמור, ניתן לשחזר כי זָבָד בֶּן אַחְלָי בחלקו השני של  נכלל גם בנוסח המקורי של הפרק מספר שמואל ב', אך נשמט.         

הפסוקים בספר דברי הימים המקבילים לנוסח בספר שמואל אינם מסתיימים בסיכום מספרי, בניגוד לנוסח ספר שמואל, ואחריהם באים  בהם נמנים עוד כ-15 גיבורים, ואשר נפתחים כך: "עֲדִינָא בֶן שִׁיזָא הָראוּבֵנִי רֹאשׁ לָראוּבֵנִי וְעָלָיו שְׁלֹשִׁים". בניגוד לקודמיהם, הללו או לפחות רובם קשורים לעבר הירדן המזרחי: ראובנים מערים שונות המיוחסות לנחלת ראובן, מואבי, ועוד שלושה שמות הצריכים עיון. קארל אליגר במאמר מוקדם על הנושא סבר כי תוספת זו אינה אלא המצאת מחבר ספר דברי הימים. שמואל קליין הוא שהצביע על מוצא כולם מעבר הירדן, וסבר כי הם מהווים חלק של רשימת הגיבורים המלאה והמאוחרת בימי דוד, בעוד שהרשימה בספר שמואל ומקבילתה מייצגת את מניין הגיבורים בשלב מוקדם יותר של ימי דוד. חלק זה יכול היה להתווסף לאחר שדוד כונן את ממלכתו בשני עברי הירדן, אולי במהלך מלחמותיו שם. קליין גם הראה את הדמיון בין חלק זה לבין רשימות היחס של משפחות עבר הירדן. ואילו בנימין מזר קיבל אמנם את ניתוחו של קליין, אבל סבר שמפסוקים אלו אפשר רק להסיק כי עֲדִינָא בֶן שִׁיזָא הצטרף אל דויד בראש שלושים אנשי חיל וגדוד של ראובנים, אולי אכן בימי מלחמות דויד בעבר הירדן. אולם לגבי רשימת שאר 14 הגיבורים הנמנים אחרי עֲדִינָא אין לדעתו להסיק מסקנות ברורות, ועקב דמיונה לרשימות היחס של ראובן ב נכון אולי לתארכה לימי ירבעם ויותם, שהרי ספר דברי הימים מקשר את רשימות היחס האלה לימי מלכים אלה,  שם, אולי בעקבות מיפקד שהללו ערכו. במקרה זה ייתכן שעורך מאוחר סיפח את רשימת ה-14 למקור של רשימת גיבורי דוד שהיה לפניו, אשר הסתיים בשמו של עֲדִינָא בֶן שִׁיזָא הָראוּבֵנִי.

## רשימת הגיבורים

### במחקר המודרני ושחזורו של בנימין מזר
כיוון שהנסחים ב וב מקבילים בחלק ניכר מפרטיהם, ומאידך יש בהם גם שיבושים לא מעטים, ניסו במחקר המודרני לשחזר את הנוסח הקדום והבלתי משובש שעמד בבסיסם. שחזור בולט ומסכם שערך בנימין מזר מציג נוסח כזה, והוא מוצג להלן.

#### השלושה
**1. יָשׇׁבְעָם בֶּן חַכְמוֹנִי** רֹאשׁ (השלושים) הַשָּׁלִישִׁים הוּא עוֹרֵר אֶת חֲנִיתוֹ עַל שְׁלֹשׁ מֵאוֹת חָלָל בְּפַעַם אֶחָת" (). מקביל לו הנוסח הסתום ב: "יֹשֵׁב בַּשֶּׁבֶת תַּחְכְּמֹנִי רֹאשׁ הַשָּׁלִשִׁי הוּא **עֲדִינוֹ** **(העצנו) הָעֶצְנִי** עַל שְׁמֹנֶה מֵאוֹת חָלָל בְּפַעַם אחד אֶחָת". מזר רואה זאת כשיבוש מהנוסח המקורי שבבסיס שני הפסוקים, שיש דמיון רב ביניהם. הנוסח המקורי היה לדעתו בערך כך: "**ישבעל בן חַכְמוֹנִי** ראש השלושה. הוּא עוֹרֵר אֶת [עץ] חֲנִיתוֹ עַל שְׁלֹשׁ מֵאוֹת חָלָל בְּפַעַם אֶחָת". מכאן עולה כי ייתכן שהשם **עֲדִינוֹ** **(העצנו) הָעֶצְנִי** אינו אלא תולדה של שיבוש בפסוק זה. אשר למספר החללים שהפיל, מזר נוטה להניח כי במקור נכתב שלוש מאות, כמו בנוסח דברי הימים שנראה כי השתמר טוב יותר מנוסח ספר שמואל. 

**2. אֶלְעָזָר בֶּן דּוֹדוֹ הָאֲחוֹחִי** בִּשְׁלוֹשָׁה הַגִּבֹּרִים..." וכאן מסופר עליו שלחם לצד דוד בפלשתים "וַיַּךְ בַּפְּלִשְׁתִּים עַד כִּי יָגְעָה יָדוֹ וַתִּדְבַּק יָדוֹ אֶל הַחֶרֶב וַיַּעַשׂ יְהֹוָה תְּשׁוּעָה גְדוֹלָה בַּיּוֹם הַהוּא", זהו שילוב של הנסחים הדומים ב וב (למעשה רק חציו הראשון של פסוק י"ג, שכן המעשה המופיע בספר שמואל נקטע, ובמקומו מיוחסת לאלעזר הצלת שדה השעורים, שבספר שמואל יוחסה ל**שַׁמָּה** - להלן).  

**3. שמא בן אלא החרֹדי** - מזר משחזר כך את שמו הסתום של הגיבור הנזכר בספר שמואל בלבד "**שַׁמָּה בֶן אָגֵא הָרָרִי**", עליו מסופר שם () כי הציל מן הפלשתים את חלקת ה"עֲדָשִׁים". נוסח  מספר על חלקת "שְׂעוֹרִים" והוא סביר יותר. כיוון ש**שַׁמָּה** נשמט מנוסח דברי הימים, הסיפור מוסב שם על אלעזר בן דודו, פסוקים י"ג2-י"ד.   

עד כאן שלושת הגיבורים הראשיים ("**הַשְּׁלֹשָׁה**"). מלבד מעשי גבורתם האישיים, מסופר עליהם הסיפור הידוע כיצד הביאו לדויד מים מבאר בית לחם, בנוסח כמעט זהה בספרי שמואל ודברי הימים.

#### השניים
אחריהם עוד שני גיבורים נכבדים, אך על כל אחד מהם נאמר (בווריאציות) כי "**נִכְבָּד** הוּא **וְאֶל הַשְּׁלֹשָׁה לֹא בָא**".  

**4.** **[[אבישי בן צרויה|אֲבִישַׁי]] אֲחִי [[יואב בן צרויה|יוֹאָב בֶּן צְרוּיָה]]**. עליו נאמר (גם כן בווריאציות)  הפסוק הסתום והסותר את עצמו: "הוּא הָיָה רֹאשׁ הַשְּׁלוֹשָׁה... ולא וְלוֹ שֵׁם בַּשְּׁלוֹשָׁה. מִן הַשְּׁלוֹשָׁה בַשְּׁנַיִם נִכְבָּד וַיְהִי לָהֶם לְשָׂר וְעַד הַשְּׁלוֹשָׁה לֹא בָא". לפיכך משחזרים מזר ואחרים כי במקור נכתב "**הוא היה ראש השלושים.** ולו שם בשלושים**"... "מן השלושים הינו נכבד ויהי להם לשר,** ועד השלושה לא בא". מסופר עליו גם כי אף הוא כמו ישבעם בן חכמוני "עוֹרֵר אֶת חֲנִיתוֹ עַל שְׁלֹשׁ מֵאוֹת חָלָל", אך ייתכן מאוד שיש כאן טעות מעתיק נפוצה והשורה גלשה והוכפלה מהסיפור על ישבעם.   

**5. "[[בניהו בן יהוידע|בְּנָיָה(וּ) בֶן יְהוֹיָדָע]]** בֶּן אִישׁ חַיִל רַב פְּעָלִים מִן קַבְצְאֵל הוּא הִכָּה אֵת שְׁנֵי אֲרִיאֵל מוֹאָב וְהוּא יָרַד וְהִכָּה אֶת הָאֲרִי בְּתוֹךְ הַבּוֹר בְּיוֹם הַשָּׁלֶג". מסופר גם כי הרג איש מידות מצרי, בסיפור הכתוב בתבנית הסיפור על הריגת גוליית הפלישתי: "וְהוּא הִכָּה אֶת הָאִישׁ הַמִּצְרִי אִישׁ מִדָּה חָמֵשׁ בָּאַמָּה וּבְיַד הַמִּצְרִי חֲנִית כִּמְנוֹר אֹרְגִים"

#### שאר שלושים הגיבורים (גִבּוֹרֵי הַחֲיָלִים)
הכותרת "**וְגִבּוֹרֵי הַחֲיָלִים**" פותחת חלק זה של הרשימה ב.

**6. [[עשהאל בן צרויה|עֲשָׂהאֵל (בן צרויה)]]**  '''אֲחִי יוֹאָב''' ואחי אבישי

**7. אֶלְחָנָן בֶּן דּוֹדוֹ** מִבֵּית לָחֶם.

**8. שַׁמָּה הַחֲרֹדִי (שַׁמּוֹת הַהֲרוֹרִי).** הנוסח **שַׁמָּה הַחֲרֹדִי** הוא הנראה**,** ומוצאו אל נכון מהיישוב חרוד שבצפון הר יהודה. ייתכן ששם היישוב השתמר בחורבת אל-ח'ריד'אן, כ-5.5 ק"מ דרום-מזרחית לירושלים, חורבה המתנשאת מעל עיקול ו' נר ('נחל קדרון'), ומשמרת את שמו.

**9. אֱלִיקָא הַחֲרֹדִי.** בספר שמואל הוא מופיע מייד אחרי **שַׁמָּה הַחֲרֹדִי,** בן עירו חרוד. במקבילה בדברי הימים נשמט שמו, וגם מוצא קודמו כנראה שובש שם וכתוב"הֲרוֹרִי".

**10. חֶלֶץ הַפַּלְטִי (חֶלֶץ הַפְּלוֹנִי).** צמד שמות אלו מעוררים בעיה עקב מוצאו של הגיבור.  

על מקורו חלוקים הדעות, יש שאומרים שהיה מבני פלט שהתגוררו בדרום יהודה. אך מרשימת מפקדי העוצבות בדברי הימים א (פרק כז פסוק י) נאמר שהוא מבני אפרים, ולכן ייתכן שהכוונה שהוא ממשפחת היפלטי שנזכרת בגבול בית יוסף משבט אפרים. הוא פיקד על מחלקת החודש השביעי, כלומר, עתודת מילואים ששירתה בחודש תשרי. 

על שמו נקראים מושב חלץ שבדרום ובעקיפין גם שדה הנפט חלץ ומסילת חלץ שבסמיכות למושב, וכן רחובות בשם חלץ בכמה ערים באר ובהן ראשון לציון, חיפה, חולון וירושלים.

**11. עירא בן עקש** התקועי, מן העיר תקוע. לפי הרד"ק היה שם משפחתו "היאירי", והוא אותו עירא שהוזכר גם בשמואל ב פרק כ' פסוק כ"ו שהיה "כהן לדוד", זאת אומרת שהיה מביא את מתנות הכהונה שלו לדוד.

**12. אביעזר הענתותי** מהעיר ענתות הנמצאת בהרי בנימין.

**13. סִבְּכַי הַחֻשָׁתִי (מְבֻנַּי הַחֻשָׁתִי)**.

**14. [[עילי האחוחי|עִילַי (צַלְמוֹן) הָאֲחוֹחִי]]** ממשפחת האחוחי שהיא משפחה ידועה בשבט בנימין שהתגוררה בנטופה שליד ירושלים.

**15. מַהְרַי הַנְּטֹפָתִי** גם הוא מנטופה שליד ירושלים.

**16. חלד (חלב) בן בענה** הנטופתי, גם הוא מנטופה שליד ירושלים.

**17. איתי בן ריבי** מגבעת בני בנימין. את הגבעה מזהים בדרך כלל עם תל אל פול הנמצאת ממערב לשכונת פסגת זאב בירושלים.

**18. בניהו/בניה הפרעתני** מן העיר פרעתון.

**19. חורי (הדי) מנחלי געש**. ייתכן שמדובר במקום באזור "הר געש" אשר מוזכר כמקום ליד תמנת חרס מקום קבורתו של יהושע בן נון

**20. אביאל/אבי עלבון הערבתי**. ייתכן שמקורו בבית הערבה שבמדבר יהודה.

**21. עזמות הברחמי/הבחרומי**. אשר מקורו מבחורים הנמצאת ליד ירושלים בנחלת שבט בנימין.

**22. אליחבא השעלבני** מהעיר הקדומה שעלבים.

**23. [בניה בן] חושם הגזוני**

**24. יהונתן** **בן שמה החרדי**. שם הגיבור הוא יהונתן בן ישן.

**25. אחיאם בן שרר האררי** כנראה בן יששכר אשר התגורר בהר אפרים.

**26. אליפלט בן אור/בן אחסבי**

**27. אליעם בן אחיתופל הגילוני**. פרשנים שונים סוברים כי אליעם הוא אביה של בת שבע ולכן הוא גם חותנו של אוריה החתי שגם הוא היה מגיבורי דוד. אליעם היה תושב גילה שבנחלת יהודה שם היה לאביו אחיתופל בית.

**28. חצרי/ו הכרמלי** אשר מוצאו מכרמל שביהודה.

**29. פערי הארבי** מהעיר ארב שביהודה (מוזכרת גם ביהושע טו נב).

**30. יגאל/יואל בן נתן** מהעיר צובה שבמחוז בית לחם. - ברשימה המקבילה שב לא מופיע יגאל בן נתן, אך מופיע גבור בשם **יוֹאֵל אֲחִי נָתָן**. בפירוש דעת מקרא הציעו שמדובר באותו האדם, ולמעשה, יגאל היה אחי נתן, אבל בספר שמואל רצו להדגיש את עובדת היותו ממשפחת נתן הנביא, ולכן כינוהו "בן נתן". יגאל היה כהן, כמו נתן אחיו.

#### שבעת הגיבורים ה"לא ישראלים"
**31. בני הגדי/הגרי** מבני שבט גד או משבט ההגריאים.

**32. [[צלק העמוני]]** שתי אפשרויות במקורותיו: עמוני מהעם עמון, או שמקורו בכפר עמונה שליד עפרה המקראית.

**33. נחרי הבארותי** – נושא כלי יואב בן צרויה מבארות שבבנימין

**34. עירה היתרי** מקורו או ממשפחת "היתרי" אשר מוצאה מהעם החיווי שנבלעה ביהודה והתגוררה בקריית יערים, או שמקורו מיתיר שביהודה.

**35. גרב היתרי** אחיו של עירה.

**36. [[אוריה החתי|אוּרִיָּה הַחִתִּי]]**

**37. מבוני/סבכי החשתי** מהעיר חושה.

### בפרשנות המסורתית
ברשימת הגיבורים בספר שמואל ב כג נזכרים 36 גיבורים אך בסוף הרשימה המחבר מסכם את הרשימה במספר 37: כֹּל שְׁלֹשִׁים וְשִׁבְעָה (שמואל ב כג, לט). מספר אפשרויות העלו המפרשים לפתרון סתירה זו:

רש"י הסביר שהכתוב לא מנה את כל גיבורי דוד, והעלה אפשרות שהגיבורים שלא נמנו הם מאחי דוד, בניו של ישי. בעל המצודת דוד הסביר שבניהו בן יהוידע אינו כלול ב-30 הגיבורים, ואינו כלול גם ב-3 הגיבורים שואבי המים, והוא הגיבור ה-37. והסיבה שאינו נמנה משום שדוד מינה אותו לעוזרו ויועצו והוא לא נלחם באופן קבוע במלחמות משום שהוא היה כהן, ולא רצה להיטמא למת.

המלבי"ם העלה הצעה נוספת, שהמופיע בפסוק לד: "אליפלט בן אחסבי בן המעכתי", אינו גיבור אחד אלא אלו שני גיבורים: אחד הוא אליפלט בן אחסבי והשני הוא בן המעכתי.

## היררכיה בגיבורי דוד
לא כל גיבורי דוד היו באותו מעמד צבאי. הכתוב מציג אותם בכמה רמות, אך החלוקה אינה ברורה כל צורכה. ככל הנראה, כך היא החלוקה הכללית:

# שלושה גיבורים במעמד הבכיר ביותר: עדינו העצני, אלעזר בן דודו, שמא בן אגא.
# שלושה גיבורים שניים להם: אבישי בן צרויה, בניהו בן יהוידע וגיבור שלישי שאינו נזכר.
# שאר הגיבורים.

הגיבורים ברמות הראשונות זוכים לפירוט מעשי גבורותיהם, בשונה משאר הגיבורים, המוזכרים בשמם בלבד.

מעל כולם היה שר הצבא, יואב בן צרויה. יואב עצמו אינו נזכר ברשימה בספר שמואל ב כג (נזכר רק נושא כליו), אך הוא נזכר במפקד הצבא בספר שמואל ב (ח, טז): וְיוֹאָב בֶּן-צְרוּיָה עַל-הַצָּבָא.

## דברים הנלמדים מרשימות גיבורי דוד
אומנם רשימת גיבורי דוד היא רשימת שמות בלבד (למעט הגיבורים הראשונים), אך אפשר להסיק ממנה כמה וכמה מסקנות, למשל:
* אוריה החיתי היה מגיבורי דוד ולא סתם חייל זניח בצבאו. דבר זה מגביר את החומרה במה שעשה לו דוד.
* גיבורי דוד שימשו במשרות מדיניות, כפי שאפשר לראות בספר דברי הימים, בהזכרת גיבורי דוד בכמה וכמה תפקידים.
* דוד נעזר במגוון נרחב של אנשים, משבטים שונים, ואולי כמה מהם אפילו לא היו מישראל.
* הקשר בין אחיתופל לבת שבע (ראה: אליעם בן אחיתופל), קשר שיכול אולי ללמד על סיבת בגידת אחיתופל בדוד.
* נאמנותם של הגיבורים לדוד – נלמד מסיפור שואבי המים.
* מאיר באור חדש כמה דמויות שהוזכרו בהקשרים אחרים: אבישי, בניהו, סבכי החושתי, עשהאל...
* גיבורי דוד היו אנשים מיוחדים, לא כפי שהיה אפשר לחשוב מהאמור בתחילת דרכו של דוד, בבריחתו משאול (ש"א כב, ב): "וַיִּתְקַבְּצוּ אֵלָיו כָּל אִישׁ מָצוֹק וְכָל אִישׁ אֲשֶׁר לוֹ נֹשֶׁא וְכָל אִישׁ מַר נֶפֶשׁ וַיְהִי עֲלֵיהֶם לְשָׂר".

## הזכרת יואב
ברשימות גיבורי דוד מוזכרים ראשי חייליו של דוד כמו אבישי ועשהאל בני צרויה. יואב בן צרויה, שהיה הבכיר מאחיו ומכל צבאו של דוד דווקא אינו מופיע ברשימות. 
הובאו לכך כמה הסברים, למשל:
* אין צורך להזכיר את יואב משום שאיננו עוד אחד מגיבורי דוד, אלא שר הצבא כולו, והוא כבר מוזכר בתפקידו זה לצד אנשים בכירים אחרים במלכות דוד.
* יש בחז"ל המזהים את עדינו העצני עם יואב בן צרויה, וממילא הוא כן מופיע, אך בשם אחר.

## לקריאה נוספת
* קארל אליגר 1935: Karl Elliger. Die dreissig Helden Davids. **Palastina Jahr Buch (JBL)** 31, 1935, pp. 29-75.
* שמואל קליין, גיבורי דוד, **ידיעות בחקירת ארץ-ישראל ועתיקותיה**, החברה העברית לחקירת ארץ-ישראל ועתיקותיה, ירושלים, ת"ש (1940), כרך ז', עמ' 95–106.
* בנימין מזר בתוך **אנציקלופדיה מקראית** כרך ב' (תשי"ד/1954) טורים 398–400, הערך **גִיבּוֹרֵי דָוִד**.
* בנימין מזר, הגיבורים אשר לדוד, בתוך **עֹז לדוד: קובץ מחקרים בתנ"ך מוגש לדוד בן-גוריון**. החברה לחקר המקרא, קריית-ספר, ירושלים, תשכ"ד/1964, עמ' 248–267. נדפס שנית בתוך בנימין מזר, **כנען וישראל - מחקרים היסטוריים**. ירושלים, תשל"ד/1974, עמ' 183–207.
* נדב נאמן 1988: Nadav Na'aman, The List of David's Officers (salisim). **Vetus Testamentum** 38, 1988, pp. 71-79
* מים לדוד המלך
* תחכמוני (דמות מקראית)

## קישורים חיצוניים
* מאמרו של הרב אמנון בזק על גיבורי דוד
* גיבורי דוד באתר דעת
## הערות שוליים

*
קטגוריה:אישים בספר שמואל
קטגוריה:לוחמים בתנ"ך